Europa za vrijeme Napoleona I.

U ovom ću sastavku objasniti kako je Europa izgledala za vrijeme Napoleonove vladavine. Opisat ću kako su tekla njegova osvajanja i koje je reforme potaknuo, a u zaključku ću napisati svoje mišljenje o tom razdoblju.

Napoleon je rođen 15. VIII. 1769. u Ajjaciou na Korzici. Za vrijeme Francuske revolucije bio je uz jakobince i M. Robespierra. Već se u to vrijeme Napoleon pokazivao kao vrlo dobar general. S vremenom je dobivao sve veće titule u vojsci.

Napoleon je 1799., uz pomoć vojske izvršio državni udar kojim je započeo svoju petnaestogodišnju vladavinu Francuskom. Od početka je Napoleon imao neograničenu vlast, a osobito nakon što se 1804. okrunio za „cara Francuske“. Time je završilo razdoblje prve Francuske Republike i došlo vrijeme prvog Francuskog Carstva.

Prvi veći osvajački rat u Napoleona bio je pohod na Italiju 1797. kojim je ukinuo Mletačku Republiku. Odmah nakon godinu dana krenuo je u pohod na Egipat da tako pokuša zadati udarac Velikoj Britaniji i njenoj komunikaciji s Indijom. U tome ga je spriječio H. Nelson u „Bitci za Nil“ koju je Napoleon izgubio. Veća bitka nakon „Bitke za Nil“ bila je bitka kod Trafalgara 1805. koju je također Napoleon izgubio. U pomorskoj bitci je pobijedila Velika Britanija pod vodstvom H. Nelsona. Nakon te pomorske bitke Velika Britanija je postala najveći neprijatelj Francuske. Iste godine Napoleon je pobijedio austrijsko-rusku vojsku u bitci pokraj Austerlitza. Austrija je bila prisiljena sklopiti mir u Požunu i odreći se Dalmacije i Istre. Bitka je nazvana „trocarska bitka“ jer su u njoj sudjelovala tri cara: Napoleon I., Aleksandar I. i Franjo I. Godinu kasnije zbila se bitka kod Jene kojom je Napoleon slomio Prusku. Iste godine Napoleon je poduzeo kontinentalnu blokadu kojom je zabranio trgovanje s Engleskom. Godine 1809. desila se velika bitka s Austrijom koju je Napoleon pobijedio te je time Austrija izgubila sve posjede južno od Save. Bitka za Moskvu završila je uz ogromne gubitke s obje strane. Napoleon ovog puta nije uspio pobijediti. Nakon Napoleonovog poraza u Rusiji su udružene snage njegovih protivnika nanijele težak poraz Napoleonu. Nakon tog poraza Napoleon se morao odreći prijestolja. Godine 1815. se Napoleon vratio na vlast i započeo svoju 100 dnevnu vladavinu Francuskom. Te godine Napoleon je doživio svoj konačni poraz u sukobu s englesko-pruskom vojskom kod Waterlooa.

Nakon toga Napoleon je zatočen na otoku Sv. Helena gdje je i umro 5. V. 1821.

Godine 1804. Napoleon je uredio zakone „Građanskim zakonikom“ ili „Napoleonovim kodeksom“ kojim je dotadašnja prava zamijenio modernim zakonima. U to doba su se iz Francuske širile ideje o jednakosti i slobode ljudi. U svojim pokorenim zemljama je ukinuo feudalne odnose. Proveo je reformu školstva u kojoj je podržavao da se u pokorenim zemljama uči narodni jezik, a ne francuski. Odredio je da brak ne mogu sklopiti muškarac mlađi od 18 i žena mlađa od 15 godina te da se činom sklapanja braka oženjenih osoba preuzima obveza za odgoj i uzdržavanje djece. Djeca također moraju uzdržavati očeve i majke te druge rođake kojima je to potrebno. Za brak je donio još jedan zakon, a to je da si oženjene osobe duguju jedna drugoj vjernost, pomoć i podršku; muž ženu mora štititi, a žena mužu mora biti poslušna. U „Građanskom zakoniku“ bilo je još mnogo reformi.

Svi ovi brojni ratovi pritiskivali su stanovništvo u pokorenim zemljama i to na dvojaki način: morali su služiti u francuskoj vojsci te su morali plaćati povećane poreze za ratne potrebe.

Ja smatram da je Napoleonova vladavina imala dobre i loše strane. Dobra strana je da je Napoleon uveo „Građanski zakonik“ te da je ukinuo feudalne odnose u pokorenim zemljama. Loše strane su sve ostalo: ratovi, državni udar, kontinentalna blokada… Između ostalog ovo povijesno razdoblje (gradivo) mi se svidjelo zbog napetosti. :)

Vito Škorak 7. b

Literatura/Izvori

* Agičić D., *Vremeplov 7*, Profil, 2014.
* Internet: *Napoleon I. Bonaparte*, <http://www.enciklopedija.hr/natuknica.aspx?id=42926>

(17. 12. 2019.)